Fit-23 ta' Settembru 2015, il-Kumitat tar-Rappreżentanti Permanenti ffinalizza l-pożizzjoni ta' negozjar tal-Kunsill dwar żewġ abbozzi ta' regolamenti bil-għan li jimmodernizzaw ir-regoli tal-UE dwar apparat mediku u apparat mediku dijanjostiku in vitro. Dan jippermetti lill-presidenza Lussemburgiża tibda taħditiet mal-Parlament Ewropew bil-ħsieb li jintlaħaq qbil mill-aktar fis possibbli. L-ewwel diskussjonijiet tat-trilogu huma skedati għat-13 ta' Ottubru 2015. Il-pożizzjoni tal-Kunsill mistennija tiġi approvata mill-Kunsill EPSCO fil-5 ta' Ottubru. Meta mqabbel mad-19 ta' Ġunju 2015, meta kien intlaħaq qbil dwar is-sustanza tal-pożizzjoni ta' negozjar tal-Kunsill, issa tlesta x-xogħol tekniku li kien fadal rigward prinċipalment il-preambolu taż-żewġ abbozzi ta' regolamenti. Madankollu, l-elementi fil-qalba tal-fehma tal-Kunsill baqgħu kif kienu. Il-Kunsill u l-PE għandhom l-istess għan "Il-kuntatti li saru qabel mal-Parlament Ewropew għamluha ċara li l-Kunsill u l-Parlament għandhom l-istess għanijiet: li jaħdmu biex joħolqu qafas legali b'saħħtu li jippermetti lill-pazjenti jkollhom aċċess għal apparat mediku sikur u ta' kwalità għolja filwaqt li joħolqu l-kundizzjonijiet meħtieġa għal suq tal-EU kompetittiv u innovattiv", qalet Lydia Mutsch, ministru għas-saħħa tal-Lussemburgu u President tal-Kunsill. Apparati mediċi: il-Kunsill jipprepara għal taħditiet mal-PE L-għan ewlieni taż-żewġ abbozzi ta' regolamenti huwa li jiġi żgurat li l-apparat mediku jkun sikur u ta' kwalità għolja . Dan jista' jinkiseb billi jissaħħu r-regoli dwar it-tqegħid fis-suq tal-apparat u b'sorveljanza aktar stretta ladarba dan ikun disponibbli. Iż-żewġ abbozzi ta' regolamenti dwar l-apparat mediku jkopru firxa wiesgħa ta' prodotti, minn stikek sa proteżi għall-ġenbejn, pacemakers u testijiet tal-laboratorju għall-valutazzjoni ta' interventi mediċi. Test li jistabbilixxi l-pożizzjoni tal-Kunsill dwar l-apparat mediku tal-21 ta' Settembru 2015 Anness għat-test li jistabbilixxi l-pożizzjoni tal-Kunsill dwar l-apparat mediku tal-21 ta' Settembru 2015 Test li jistabbilixxi l-pożizzjoni tal-Kunsill dwar l-apparat mediku in vitro tal-21 ta' Settembru 2015 Anness għat-test li jistabbilixxi l-pożizzjoni tal-Kunsill dwar l-apparat mediku in vitro tal-21 ta' Settembru 2015